สวัสดีค่ะ พอดีหนูพบก้อนแข็งๆภายในช่องคลอดบริเวณทางด้านซ้ายของช่องคลอดแต่ทางบริเวณด้านขวากลับไม่พบอะไรเลย พอกดๆแล้วจะจุกๆขึ้นมาบริเวณท้องน้อย อยากทราบว่าที่หนูพบคือปากมดลูกหรือหนูอาจจะมดลูกต่ำหรือเป็นก้อนอย่างอื่นคะ ขอบค่ะ
สวัสดีค่ะ การวินิจฉัยที่เป็นไปได้-ถุงน้ำของต่อมบาร์โธลิน ซึ่งต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมใหญ่ทั้ง 2 ข้าง ซึ่งต่อมมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ ซึ่งถ้ามีการอักเสบหรือติดเชื้อจะมีขนาดใหญ่คลำได้ก้อนขึ้นมาได้-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำที่ช่องคลอด ซึ่งอาจพบเป็นมาแต่กำเนิด หรือเกิดตามหลังการคลอดบุตรและผ่าตัดบริเวณอวัยวะเพศภายนอก-หูดหงอนไก่ที่อวัยวะเพศ-ติ่งเนื้อที่ปากมดลูกที่ย้อยลงมา-ก้อนเนื้องอกและมะเร็งของอวัยวะเพศภายนอก พบได้น้อยมากแนะนำถ้าคลำได้ก้อนชัดเจน กดเจ็บ ปวด บวม มีหนองไหล ปัสสาวะแสบขัด ปวดหน่วงท้องน้อย ควรพบสูตินรีแพทย์เพื่อหาสาเหตุค่ะ เนื่องจากมีความเป็นไปได้หลายอย่าง คงต้องอาศัยการตรวจดูบริเวณอวัยวะเพศร่วมด้วยค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาสอดใดๆมาใช้เอง และสังเกตอาการดังกล่าวไป